में डौर-भौर होए दा एह् सारियां बे-यकीनी लग्गने आह्लियां गल्लां सुना करदा हा जे मिगी चानचक्कं इक झटका लग्गा। फ्ही मेरे सिर उप्पर लमकने आह्ले उस गोले चा किश लाल सैल्लिया रोशनियां चमकनियां शुरू होई गेइयां। मेरे दमागा च उप्परो-तली झटके पर झटके आवा करदे हे। फ्ही मिगी फ्लूस दे बाह्र खड़ोते दे उ’नें लोकें च बड़ी हलचल मैह्सूस होई। किश चिरें बाद झटके थ’म्मी गे ते उ’नें प्राणियें च मची दी अफरा-तफरी किश घटी गेई।